სალომე ლემონჯავა

*„ჩემი უფლებები მთავრდება იქ, სადაც ირღვევა სხვისი“,*

(მოქალაქეთა მონაწილეობა)

რა არის დემოკრატია? რა არის საჭირო ქვეყნის დემოკრატიული განვითარებისთვის ? როგორია საქართველოს დემოკრატიულობის ხარისხი? რა პერსპექტივები აქვს საქართველოს დემოკრატიულ განვითარებას?

ეს მუდამ აქტუალურ კითხვათა ჩამონათვალია. რაც შეეხება პასუხებს, ისინიც ასევე მუდამ აქტუალურია. ამ შემთხვევაში, აქტუალურია ისეთი ფრაზებიც, როგორიცაა სიტყვის თავისუფლება, მედიის დამოუკიდებლობა, არჩევანის უფლება, სამოქალაქო საზოგადოების ჩართულობა პროცესებში... ასევე, თავისუფლება რასის, აღმსარებლობის, ეთნიკური წარმოშობის მიხედვით, გენდერული თუ სექსუალური ორიენტაციის თანასწორობა...

საერთაშორისო უფლებადამცველი ორგანიზაციის „Freedom House” მიერ 2016 წელს საქართველოში ჩატარებული კვლევის მიხედვით საქართველოში დემოკრატიის დონე შარშანდელთან შედარებით 4,61 პუნქტამდე გაუმჯობესდა. დაწინაურების ერთ-ერთი მიზეზი სასამართლო სისტემის დამოუკიდებლობის დონის გაზრდაა. საერთო მონაცემებით საქართველო ნახევრად კონსოლიდირებულ დემოკრატიულ ქვეყნად მოიაზრება. ეს მონაცემები გვიჩვენებს, რომ დღესდღებით უკვე აღარ ვართ განვითარებადი ქვეყნების რიგში, რაც დადებითი პროცესია. პოზიტიური ამბებია იმავე „Freedom House”-ის მიერ ჩატარებული კვლევაც პრესის თავისუფლების შესახებ. საქართველო ამ მხრივ ნაწილობრივ თავისუფალი ქვეყნების რიგშია, 49 ქულით. ამ შემთხვევაში 0 ქულა არის საუკეთესო მაჩვენებელი, 100 კი -ყველაზე ცუდი. არ შეიძლება არ აღვნიშნოთ, რომ ეს სტატუსი სამხრეთ კავკასიაში მხოლოდ საქართველოს აქვს. თუ არგუმენტებსა და დამადასტურებელ დოკუმენტებზე მიდგა საქმე, ისიც აღსანიშნავია, რომ საქართველოს მთავრობასა და პარლამენტს უკვე მიღებული აქვს ადამიანის უფლებათა ამომწურავი სტრატეგია - „ადამიანის უფლებების ეროვნული სტრატეგია 2014-2020“. შემუშავებულია სამოქმედო გეგმაც, რომელშიც ხაზგასმულია სექსუალური ორიენტაციისა და გენდერული იდენტობის საკითხებზე მეტი ყურადღების მიქცევა.

კითხვაზე, როგორ შეძლო საქართველომ არაერთი სტატისტიკური მონაცემის გაუმჯობესება, პასუხი მარტივია. საზოგადოებას გაუჩნდა პროტესტი, მეტად ქმედითი გახდა საზოგადოებრივი გაერთიანებები; სამოქალაქო სექტორი გაძლიერდა. დღესდღეობით, ყველას თუ არა, ძალიან ბევრს შეუძლია გავიდეს ქუჩაში, დადგეს პარლამენტთან, დაიკავოს პლაკატი წარწერებით: „არა ძალადობას“, „ეს შენ გეხება, ისევ გვისმენენ“, „ჰომოსქსუალობა ავადმყოფობა არაა“... არ შეიძლება არ აღვნიშნოთ მუდმივი თანაშმრომლობაც სხვადასხვა მიმართულებით საერთაშორისო ორგანიზაციებთან.

ფაქტია, რომ წინა წლებთან შედარებით მდგომარეობა გამუჯობესებულია და დემოკრატიულობის ხარისხი გაზრდილია, თუმცა რეალურად ჩვენ, საქართველოს მოქალაქეები, კიდევ არაერთი გამოწვევის წინაშე ვართ და კიდევ არაერთი პრობლემა გვაქვს მოსაგვარებლი. დემოკრატიულობის ხარსხის დონეს რომ დავუბრუნდეთ, მნიშვნელოვანია მაგალითად, ნახევრად თავისუფალი პრესიდან თავისუფალზე გადასვლა და სამხრეთ კავკასიის დანარჩენ ქვეყნებთან შედარების გარდა, დასავლეთ ევროპასთან შედარება. მნიშვნელოვანია სრული გენდერული თანასწორობა, მნიშვნელოვანია სამოქალაქო სექტორის კიდევ უფრო მეტად გაძლიერება. მნიშვნელოვნის გარდა, აუცილებელია ქვეყნის მოქალაქემ თავის თავში გააცნობიეროს ადამიანის უფლებებისა და თავისუფლების დანიშნულება. როდესაც გააზრებულია, რომ *„ჩემი უფლებები მთავრდება იქ, სადაც ირღვევა სხვისი“,* მაშინ ამოცანა ამოხსნილია და ნებისმიერი კვლევის შედეგი, ინდექსი თუ სტატისტიკური მონაცემი შედეგია - ძალიან კარგი.